AJD อย่างโหด! ขึ้นปุ๊บ ขายปั๊บ ร่วงหนักมาที่ 9.62%
AJD อย่างโหด! ขึ้นปุ๊บ ขายปั๊บ โดยราคาหุ้นปิดตลาดภาคเช้าอยู่ที่ 1.93 บาท ลบ 0.15 บาท หรือ 7.21% สูงสุดที่ 2.10 บาท ต่ำสุดที่ 1.88 บาท มูลค่าซื้อขายที่ 388.48 ลบ. ขณะที่วานนี้ราคาหุ้นอยู่ที่ 1.98 บาท ปรับตัวขึ้นแรง 0.10 บาท หรือ 5.32%
16 ส.ค. 2559

ผู้สื่อข่าวรายงานว่าราคาหุ้น บริษัท คราวน์ เทค แอดวานซ์ จำกัด (มหาชน) หรือ AJD ปิดตลาดภาคเช้า ราคาอยู่ที่ 1.93 บาท ลบ 0.15 บาท หรือ 7.21% สูงสุดที่ 2.10 บาท ต่ำสุดที่ 1.88 บาท มูลค่าซื้อขายที่ 388.48 ล้านบาท ขณะที่ดัชนีตลาดหุ้นโดยรวมลบ 0.17%
 
โดยปัจจัยที่ส่งผลราคาหุ้น AJD ปรับตัวลงแรงนั้นมาจากการที่นักลงทุนเริ่มขายทำกำไรหลังจากวานนี้ราคาหุ้นปรับตัวขึ้นแรง ซึ่งเป็นผลจากการเก็งกำไรผลประกอบการไตรมาส 2/59 ที่ออกมาดี อนึ่งวานนี้ราคาหุ้น AJD อยู่ที่ 1.98 บาท ปรับตัวขึ้น 0.10 บาท หรือ 5.32% 
สำหรับผลประกอบการของบริษัทไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 126.59 ล้านบาท เพิ่มขึ้น 1706% จากช่วงเดียวกันของปีก่อน 7.00 ล้านบาท
ด้าน บล.เคทีบี (ประเทศไทย) ระบุในบทวิเคราะห์ (15 ส.ค.) แนะนำ ซื้อเก็งกำไร โดยให้แนวรับที่ 1.80-1.84 บาท แนวต้านที่ 1.98-2.08 // 2.18 บาท กราฟที่แสดงปัจจุบันราคาขึ้นมาพอสมควรแล้ว แต่การขึ้นต่อนั้น เชื่อว่าจะสามารถเกิดขึ้นได้ด้วยปริมาณการซื้อขายที่ค่อยๆ เพิ่มขึ้นอย่างน่าสนใจ อีกทั้งราคาเบรก High เดิม (1.84) และระยะกลางโครงสร้างเปลี่ยนไปในทางที่ดีขึ้น
ทั้งนี้เป็นที่น่าจับตาว่าในการซื้อขายภาคบ่ายวันนี้ (16 ส.ค.) ราคาหุ้น AJD จะยังปรับตัวลงต่ออีกหรือไม่